CELEX: 32016D0446
Language: el
Date: 2016-03-23 00:00:00
Title: Απόφαση (ΚΕΠΠΑ) 2016/446 του Συμβουλίου, της 23ης Μαρτίου 2016, σχετικά με την τροποποίηση και την παράταση της απόφασης 2013/34/ΚΕΠΠΑ του Συμβουλίου για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali)

24.3.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 78/74
               
            ΑΠΌΦΑΣΗ (ΚΕΠΠΑ) 2016/446 ΤΟΥ ΣΥΜΒΟΥΛΊΟΥ
      της 23ης Μαρτίου 2016
      σχετικά με την τροποποίηση και την παράταση της απόφασης 2013/34/ΚΕΠΠΑ του Συμβουλίου για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali)
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
      Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
      Εκτιμώντας τα ακόλουθα:
      
                  (1)
               
               
                  Στις 17 Ιανουαρίου 2013 το Συμβούλιο εξέδωσε την απόφαση 2013/34/ΚΕΠΠΑ (1) για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali).
               
            
                  (2)
               
               
                  Στις 18 Φεβρουαρίου 2013 το Συμβούλιο εξέδωσε την απόφαση 2013/87/ΚΕΠΠΑ (2) για την έναρξη της EUTM Mali.
               
            
                  (3)
               
               
                  Μετά τη στρατηγική επανεξέταση, η Επιτροπή Πολιτικής και Ασφάλειας εισηγήθηκε την παράταση της εντολής της EUTM Mali για περίοδο δύο ετών, έως τις 18 Μαΐου 2018.
               
            
                  (4)
               
               
                  Κρίνεται επίσης σκόπιμο να καθοριστεί το ποσό δημοσιονομικής αναφοράς για την κάλυψη των δαπανών που συνδέονται με την EUTM Mali για την περίοδο από τις 19 Μαΐου 2016 έως τις 18 Μαΐου 2018.
               
            
                  (5)
               
               
                  Η απόφαση 2013/34/ΚΕΠΠΑ θα πρέπει επομένως να τροποποιηθεί αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η απόφαση 2013/34/ΚΕΠΠΑ του Συμβουλίου τροποποιείται ως εξής:
      
                  1)
               
               
                  Οι παράγραφοι 1 και 2 του άρθρου 1 αντικαθίστανται από το ακόλουθο κείμενο:
                  «1.   Η Ένωση διεξάγει στρατιωτική εκπαιδευτική αποστολή στο Μάλι (“EUTM Mali”) για να παράσχει στρατιωτική και εκπαιδευτική συνδρομή στις ένοπλες δυνάμεις του Μάλι (ΕΔΜ) που δρουν υπό τον έλεγχο των νόμιμων πολιτικών αρχών, προκειμένου να συμβάλει στην αποκατάσταση της στρατιωτικής ικανότητάς τους ώστε να μπορούν να προβαίνουν σε στρατιωτικές επιχειρήσεις με στόχο την αποκατάσταση της εδαφικής ακεραιότητας του Μάλι και τη μείωση της απειλής από τρομοκρατικές ομάδες. Η EUTM Mali δεν εμπλέκεται σε πολεμικές επιχειρήσεις. Οι δράσεις της εκτείνονται ως τον βρόχο του ποταμού Νίγηρα, συμπεριλαμβανομένων των κοινοτήτων του Gao και Timbuktu.
                  2.   Στόχος της αποστολής EUTM Mali είναι να ανταποκριθεί στις επιχειρησιακές ανάγκες των ΕΔΜ με την παροχή:
                  
                              α)
                           
                           
                              εκπαιδευτικής υποστήριξης προς όφελος των ικανοτήτων των ΕΔΜ·
                           
                        
                              β)
                           
                           
                              εκπαίδευσης και καθοδήγησης όσον αφορά τη διοίκηση και τον έλεγχο, την υλικοτεχνική αλυσίδα και τους ανθρώπινους πόρους, καθώς και την εκπαίδευση στο διεθνές ανθρωπιστικό δίκαιο, στην προστασία των αμάχων και των ανθρωπίνων δικαιωμάτων·
                           
                        
                              γ)
                           
                           
                              συνδρομής, κατόπιν αιτήματος του Μάλι και σε συντονισμό με την MINUSMA, στη διαδικασία αφοπλισμού, αποστράτευσης και επανένταξης στο πλαίσιο της ειρηνευτικής συμφωνίας, με την παροχή μαθημάτων κατάρτισης προκειμένου να διευκολυνθεί η ανασυγκρότηση των ενόπλων δυνάμεων του Μάλι χωρίς αποκλεισμούς·
                           
                        
                              δ)
                           
                           
                              υποστήριξης στη διαδικασία Σαχέλ G5, στο πλαίσιο των δραστηριοτήτων της EUTM Mali προς υποστήριξη των ΕΔΜ, με τη συμβολή στην ενίσχυση του συντονισμού και της διαλειτουργικότητας των ενόπλων δυνάμεων των χωρών της Σάχελ G5.»·
                           
                        
            
                  2)
               
               
                  στο άρθρο 10, η παράγραφος 2 αντικαθίσταται από το ακόλουθο κείμενο:
                  «2.   Το ποσό δημοσιονομικής αναφοράς για τις κοινές δαπάνες της EUTM Mali για την περίοδο από τις 19 Μαΐου 2016 έως τις 18 Μαΐου 2018, ανέρχεται σε 33 400 000 EUR. Το ποσοστό του ποσού αναφοράς κατά το άρθρο 25 παράγραφος 1 της απόφασης (ΚΕΠΠΑ) 2015/528 του Συμβουλίου (*) ανέρχεται σε 60 % και το ποσοστό ανάληψης υποχρεώσεων που αναφέρεται στο άρθρο 34 παράγραφος 3 της εν λόγω απόφασης ανέρχεται σε 10 %.
                  
                     (*)  Απόφαση (ΚΕΠΠΑ) 2015/528 του Συμβουλίου, της 27ης Μαρτίου 2015, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (Athena) και την κατάργηση της απόφασης 2011/871/ΚΕΠΠΑ (ΕΕ L 84 της 28.3.2015, σ. 39).»·"
						
               
            
                  3)
               
               
                  στο άρθρο 12, η παράγραφος 2 αντικαθίσταται από το ακόλουθο κείμενο:
                  «2.   Η εντολή της EUTM Mali λήγει στις 18 Μαΐου 2018.».
               
            Άρθρο 2
      Η παρούσα απόφαση αρχίζει να ισχύει από την ημερομηνία της έκδοσής της.
      
         Βρυξέλλες, 23 Μαρτίου 2016.
         
            
               Για το Συμβούλιο
            
            
               Ο Πρόεδρος
            
            A.G. KOENDERS
         
      
      
         (1)  Απόφαση 2013/34/ΚΕΠΠΑ του Συμβουλίου, της 17ης Ιανουαρίου 2013, για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (ΕΕ L 14 της 18.1.2013, σ. 19).
      
         (2)  Απόφαση 2013/87/ΚΕΠΠΑ του Συμβουλίου, της 18ης Φεβρουαρίου 2013, για την έναρξη στρατιωτικής αποστολής της Ευρωπαϊκής Ένωσης που θα συμβάλει στην εκπαίδευση των Ενόπλων Δυνάμεων του Μάλι (EUTM Mali) (ΕΕ L 46 της 19.2.2013, σ. 27).